Ғарипов Биктаһир Күсей улы

Ғарипов Биктаһир Күсей улы (1919 йыл — 2018 йыл) — гвардия өлкән сержанты. Ҡыҙыл Йондоҙ, I дәрәжә Ватан һуғышы ордендары кавалерыГарипов Биктаги(е)р Кусенеевич (Кусеевич).

 Биографияһы 
Ғарипов Биктаһир Күсей улы 1919 йылда Ҡыйғы районының Ибрай ауылында тыуа. Ҡыҙыл Армия сафына хәрби хеҙмәткә 1938 йылда Ҡыйғы районы хәрби комиссариаты тарафынан саҡырыла. 1940 йылдан — ВЛКСМ ағзаһыГарипов Биктагир Кусенеевич. 16-сы гвардия кавалерия дивизияһы 148-се гвардия артиллерия-миномет полкының 3-сө батареяһында взвод командиры ярҙамсыһы булып хеҙмәт итә. Гвардия өлкән сержанты.
Бөйөк Ватан һуғышынан һуң демобилизацияланғас, тыуған ауылына ҡайта.
2018 йылда вафат була.

 Батырлығы 
1943 йылдың 14 декабрендә Александровка эргәһендәге алышта дошмандың бер танкыға ҡаршы минометын юҡ итә. 1944 йылдың 24 ғинуарында өс блиндажды емерә. Шул уҡ йылдың 12 апрелендә Владимир-Волынский ҡалаһы өсөн алышта бер пулеметты тонсоҡтора һәм ете фашисты юҡ итә. 16 апрелдә, дошман һөжүмен кире ҡаҡҡанда, 25 фашисты теге донъяға оҙата. 18 апрелдә дошмандың йөк тейәлгән бер арбаһын, 8 кешеһен юҡ итә. 2 майҙа ике билндажды тура утҡа тота. Ошо батырлыҡтары өсөн Биктаһир Ғарипов 1944 йылдың 2 июнендә Ҡыҙыл Йондоҙ ордены менән наградланыуға тәҡдим ителә, 7 июлдә наградлана.

 Маҡтаулы исемдәре һәм башҡа бүләктәре 
 Ҡыҙыл Йондоҙ ордены (1944)
 I дәрәжә Ватан һуғышы ордены (1943)
 «Батырлыҡ өсөн» миҙалы (1943)
 «1941-1945 йылдарҙағы Бөйөк Ватан һуғышында Германияны еңгән өсөн» миҙалы (1945).

 Ғаиләһе 
Тормош иптәше Нәзирә менән 8 бала тәрбиәләп үҫтерәләр. Улдары — Валерик, Владик, Янбулат, Славик, Фларит, Жәлил. Ҡыҙҙары — Венера, Зифа (йәшләй вафат була).

 Иҫкәрмәләр 

 Сығанаҡтар 
 ГАРИПОВ Биктаги(е)р Кусенеевич (Кусеевич)
 Гарипов Биктагир Кусенеевич

Категория:112-се Башҡорт кавалерия дивизияһы яугирҙары